Covid-19: Jongste statistiek bekendgemaak(Foto: IANS) Dr. Zweli Mkhize, die minister van gesondheid, het Saterdag die jongste Covid-19-statistiek vir Suid-Afrika bekendgemaak. Altesaam 9 420 gevalle is tot dusver aangemeld, dit is 525 gevalle meer as die vorige dag. Minstens 324 079 toetse is reeds gedoen. Minstens 3 983 persone het reeds herstel. Die dodetal staan op 186 ná nog agt sterftes aangemeld is, waarvan sewe in die Wes-Kaap en een in KwaZulu-Natal. “Een van die sterftes in die Wes-Kaap was ŉ verpleegster by Tygerberg-hospitaal in Kaapstad. Ons bring spesiaal hulde aan dié gesondheidswerker. Ons innige meegevoel met die families van die oorledenes en baie dankie aan elkeen van die versorgers wat na hulle omgesien het,” het Mkhize bygevoeg. Provinsiale statistiek: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.